ประกาศกระทรวงการคลังประกาศกระทรวงการคลังเรื่อง รายงานสถานะหนี้สาธารณะ ณ วันที่ ๓๐ กันยายน ๒๕๕๖และรายการการกู้เงินและค้ำประกันระหว่างเดือนเมษายนถึงเดือนกันยายน๒๕๕๖[๑] ด้วยพระราชบัญญัติการบริหารหนี้สาธารณะ พ.ศ. ๒๕๔๘ มาตรา ๑๖ วรรค ๒กำหนดให้กระทรวงการคลังสรุปรายงานสถานะหนี้สาธารณะและประกาศในราชกิจจานุเบกษาภายใน ๖๐ วัน หลังจากวันสิ้นเดือนมีนาคมและเดือนกันยายนของทุกปีโดยรายงานดังกล่าวต้องแสดงหนี้สาธารณะที่เกิดจากการกู้เงินและค้ำประกัน ณวันสิ้นเดือนดังกล่าวรวมทั้งรายการการกู้เงินและค้ำประกันที่เกิดขึ้นใหม่ในช่วงระยะเวลาระหว่างเดือนตุลาคมถึงเดือนมีนาคมและเดือนเมษายนถึงเดือนกันยายน ตามลำดับกระทรวงการคลังขอรายงานสถานะหนี้สาธารณะ ณ วันที่ ๓๐ กันยายน ๒๕๕๖และรายการการกู้เงินและค้ำประกัน ระหว่างเดือนเมษายนถึงเดือนกันยายน ๒๕๕๖ ดังนี้ยอดหนี้สาธารณะคงค้าง ณ วันที่ ๓๐ กันยายน ๒๕๕๖ มีจำนวน ๕,๔๓๐,๕๖๐.๐๔ ล้านบาทหรือคิดเป็นร้อยละ ๔๕.๔๙ของผลิตภัณฑ์มวลรวมภายในประเทศ (Gross Domestic Product : GDP) โดยเป็นหนี้ของรัฐบาลกู้โดยตรง จำนวน ๓,๗๗๔,๘๑๙.๔๙ ล้านบาท หนี้รัฐวิสาหกิจที่ไม่เป็นสถาบันการเงินจำนวน ๑,๑๑๒,๙๗๓.๘๕ ล้านบาท หนี้รัฐวิสาหกิจที่เป็นสถาบันการเงิน(รัฐบาลค้ำประกัน) จำนวน ๕๔๑,๙๓๒.๐๑ ล้านบาทและหนี้หน่วยงานอื่นของรัฐ จำนวน ๘๓๔.๖๙ ล้านบาทส่วนหนี้กองทุนเพื่อการฟื้นฟูและพัฒนาระบบสถาบันการเงินนั้นไม่มีหนี้คงค้างรายละเอียดดังปรากฏตามตารางที่ ๑ หนี้สาธารณะจำนวนดังกล่าวจำแนกตามอายุของหนี้เป็นหนี้ระยะยาว ๕,๒๑๘,๒๕๙.๐๐ ล้านบาท และหนี้ระยะสั้น ๒๑๒,๓๐๑.๐๔ ล้านบาท หรือคิดเป็นร้อยละ ๙๖.๐๙ และร้อยละ ๓.๙๑ตามลำดับและจำแนกตามแหล่งที่มาเป็นหนี้ต่างประเทศ ๓๗๘,๐๗๑.๑๗ล้านบาท และหนี้ในประเทศ ๕,๐๕๒,๔๘๘.๘๗ล้านบาท หรือคิดเป็นร้อยละ ๖.๙๖ และร้อยละ ๙๓.๐๔ ตามลำดับตารางที่๑ หนี้สาธารณะคงค้าง ณ วันที่ ๓๐ กันยายน ๒๕๕๖หน่วย: ล้านบาทรายการ๓๐ ก.ย. ๒๕๕๖% GDP๑. หนี้ที่รัฐบาลกู้โดยตรง ๑.๑ หนี้ต่างประเทศ ๑.๒ หนี้ในประเทศ ๓,๗๗๔,๘๑๙.๔๙๖๙,๘๓๖.๑๔๓,๗๐๔,๙๘๓.๓๕๓๑.๖๒๒. หนี้ของรัฐวิสาหกิจที่ไม่เป็นสถาบันการเงิน ๒.๑ หนี้ที่รัฐบาลค้ำประกัน - หนี้ต่างประเทศ - หนี้ในประเทศ ๒.๒ หนี้ที่รัฐบาลไม่ค้ำประกัน - หนี้ต่างประเทศ - หนี้ในประเทศ ๑,๑๑๒,๙๗๓.๘๕๔๔๙,๑๑๖.๐๑๑๑๓,๒๖๓.๕๑๓๓๕,๘๕๒.๕๐๖๖๓,๘๕๗.๘๔๑๙๑,๒๙๒.๓๑๔๗๒,๕๖๕.๕๓๙.๓๒๓ หนี้ของรัฐวิสาหกิจที่เป็นสถาบันการเงิน (รัฐบาลค้ำประกัน) ๓.๑ หนี้ต่างประเทศ ๓.๒ หนี้ในประเทศ ๕๔๑,๙๓๒.๐๑๓,๖๗๙.๒๑๕๓๘,๒๕๒.๘๐๔.๕๔๔. หนี้ของกองทุนเพื่อการฟื้นฟูฯ ๔.๑ หนี้ที่รัฐบาลค้ำประกัน ๔.๒ หนี้ที่รัฐบาลไม่ค้ำประกัน ---๐.๐๐๕. หนี้หน่วยงานอื่นของรัฐ ๕.๑ หนี้ที่รัฐบาลค้ำประกัน ๕.๒ หนี้ที่รัฐบาลไม่ค้ำประกัน ๘๓๔.๖๙-๘๓๔.๖๙๐.๐๑๖. รวม ๑.+๒.+๓.+๔.+๕. ๕,๔๓๐,๕๖๐.๐๔๔๕.๔๙หมายเหตุ : ๑. GDP ปี ๒๕๕๕ เท่ากับ ๑๑,๓๗๕ พันล้านบาท และประมาณการ GDP ๒๕๕๖ เท่ากับ ๑๒,๑๒๖ พันล้านบาท (สศช. ณ ๑๙ สิงหาคม๒๕๕๖)๒. สบน.ได้ปรับวิธีการคำนวณ GDP ในแต่ละเดือน เพื่อให้สัดส่วน Debt/GDP สะท้อนค่าที่ใกล้เคียงความเป็นจริงที่สุด โดยคำนวณ GDP ของเดือนกันยายน ๒๕๕๖ ดังนี้ [(GDP ปี ๕๕/๑๒)*๓]+[(GDP ปี ๕๖/๑๒)*๙] เท่ากับ ๑๑,๙๓๘.๒๕ พันล้านบาท๓.การคำนวณอัตราแลกเปลี่ยนหนี้ต่างประเทศเป็นสกุลเงินบาท๓.๑หนี้ต่างประเทศที่ยังไม่ได้ดำเนินการบริหารความเสี่ยงใช้อัตราแลกเปลี่ยนเงินตราต่างประเทศของธนาคารแห่งประเทศไทยเป็นอัตราถัวเฉลี่ยขายณ วันทำการสุดท้ายของเดือนกันยายน ๒๕๕๖๓.๒หนี้ต่างประเทศที่มีการบริหารความเสี่ยงแล้ว ใช้อัตราแลกเปลี่ยน ณวันที่ทำการบริหารความเสี่ยง๓.๓ หนี้ต่างประเทศของหน่วยงานที่มีรายรับเป็นสกุลเงินตราต่างประเทศที่สอดคล้องกับรายจ่ายชำระหนี้ต่างประเทศ(Natural Hedged) ใช้อัตราแลกเปลี่ยนถัวเฉลี่ยขายของธนาคารแห่งประเทศไทย ณ วันแรกที่มีการเบิกจ่ายเงินกู้๔.ตัวเลขในตารางเป็นตัวเลขเบื้องต้น (Preliminary)และไม่รวมหนี้ของ SPV จำนวน ๒๒,๔๙๙.๙๐ ล้านบาท ที่รัฐบาลมีภาระผูกพันต้องจ่ายภายใต้สัญญาเช่าพื้นที่อาคารสัญญาบริหารจัดหาเฟอร์นิเจอร์และสัญญาโอนสิทธิเรียกร้องของโครงการศูนย์ราชการกรุงเทพมหานคร ถ. แจ้งวัฒนะ๑. รายการการกู้เงินและค้ำประกัน ระหว่างเดือนเมษายนถึงเดือนกันยายน๒๕๕๖ คณะกรรมการนโยบายและกำกับการบริหารหนี้สาธารณะโดยอนุมัติคณะรัฐมนตรีได้จัดทำแผนการบริหารหนี้สาธารณะประจำปีงบประมาณ ๒๕๕๖เพื่อใช้เป็นกรอบในการดำเนินการบริหารและจัดการหนี้สาธารณะประจำปีงบประมาณประกอบด้วย ๔ แผนย่อย และได้ปรับปรุงแผนฯ ในระหว่างปีเพื่อให้สอดคล้องกับความต้องการใช้เงินกู้และบริหารหนี้ซึ่งหลังการปรับปรุงแผนฯ ครั้งที่ ๒ ทำให้วงเงินรวมในแผนฯ ที่จะบริหารจัดการมีจำนวนทั้งสิ้น ๒,๐๗๓,๒๑๓.๗๔ ล้านบาทโดยในช่วงระหว่างเดือนเมษายนถึงเดือนกันยายน ๒๕๕๖กระทรวงการคลังและรัฐวิสาหกิจได้ดำเนินการกู้เงินและบริหารหนี้ เป็นวงเงินทั้งสิ้น๑,๐๑๕,๘๕๕.๗๘ ล้านบาทดังปรากฏตามตารางที่ ๒ตารางที่๒ การกู้เงินและการบริหารหนี้ ระหว่างเดือนเมษายนถึงเดือนกันยายน ๒๕๕๖หน่วย: ล้านบาทรายการวงเงินแผนผลดำเนินงาน(เม.ย. - ก.ย. ๕๖)๑. แผนการก่อหนี้ใหม่ ๙๗๔,๓๓๐.๒๙๕๔๘,๙๘๗.๔๑๑.๑ รัฐบาล๑.๒ รัฐวิสาหกิจ๖๖๗,๓๔๘.๖๒๓๐๖,๙๘๑.๖๗๔๕๘,๑๘๙.๘๑๙๐,๗๙๗.๖๐๒. แผนการปรับโครงสร้างหนี้ ๗๓๘,๕๑๑.๕๗๓๘๐,๙๒๘.๔๗๒.๑ รัฐบาล๒.๒ รัฐวิสาหกิจ๕๖๒,๖๙๓.๒๕๑๗๕,๘๑๘.๓๒๒๖๓,๙๗๓.๓๙๑๑๖,๙๕๕.๐๘๓. แผนการบริหารความเสี่ยง ๒๒๓,๑๓๘.๓๘๒๙,๖๒๕.๙๐๔. แผนการบริหารหนี้ของรัฐวิสาหกิจที่ไม่ต้องขออนุมัติคณะรัฐมนตรีภายใต้กรอบแผนฯ๑๓๗,๒๓๓.๕๐๕๖,๓๑๔.๐๐๔.๑ การก่อหนี้ใหม่๔.๒ การบริหารหนี้๗๙,๓๖๗.๑๖๕๗,๘๖๖.๓๔๕๒,๓๑๔.๐๐๔,๐๐๐.๐๐รวม (๑ - ๓) ๑,๙๓๕,๙๘๐.๒๔๙๕๙,๕๔๑.๗๘รวม (๑ - ๔) ๒,๐๗๓,๒๑๓.๗๔๑,๐๑๕,๘๕๕.๗๘ซึ่งมีสาระสำคัญดังนี้๑.๑ แผนการก่อหนี้ใหม่ ช่วงเดือนเมษายนถึงเดือนกันยายน ๒๕๕๖ประกอบด้วย๑.๑.๑ การก่อหนี้ใหม่ของรัฐบาล (หนี้ในประเทศ) วงเงินรวม ๔๕๘,๑๘๙.๘๑ ล้านบาทเงินกู้เพื่อชดเชยการขาดดุลงบประมาณกระทรวงการคลังได้ดำเนินการกู้เงินเพื่อชดเชยการขาดดุลงบประมาณในช่วงเดือนเมษายนถึงเดือนกันยายน๒๕๕๖ วงเงินรวม ๑๑๘,๑๙๐.๘๑ ล้านบาทโดยการออกพันธบัตรรัฐบาลและพันธบัตรออมทรัพย์เงินกู้เพื่อการวางระบบบริหารจัดการน้ำและสร้างอนาคตประเทศ กระทรวงการคลังได้ลงนามในสัญญาเงินกู้กับธนาคารพาณิชย์เพื่อนำมาใช้ในโครงการเพื่อการวางระบบบริหารจัดการน้ำและสร้างอนาคตประเทศวงเงินรวม ๓๓๙,๙๙๙.๐๐ ล้านบาท๑.๑.๒ การก่อหนี้ใหม่ของรัฐวิสาหกิจ วงเงินรวม ๙๐,๗๙๗.๖๐ ล้านบาท๑.๑.๒.๑ หนี้ในประเทศ วงเงินรวม ๙๐,๔๗๗.๖๐ ล้านบาทเงินกู้เพื่อลงทุนรัฐวิสาหกิจ ๖ แห่ง กู้เงินเพื่อลงทุนในโครงการ วงเงินรวม ๒๑,๒๓๕.๒๕ ล้านบาท แบ่งเป็นหนี้ที่กระทรวงการคลังค้ำประกัน จำนวน ๔,๓๕๕.๒๕ ล้านบาท และหนี้ที่กระทรวงการคลังไม่ค้ำประกัน จำนวน ๑๖,๘๘๐.๐๐ ล้านบาท ได้แก่(๑) การเคหะแห่งชาติออกพันธบัตร วงเงินรวม ๑,๐๐๐.๐๐ ล้านบาท โดยกระทรวงการคลังค้ำประกัน เพื่อดำเนินโครงการบ้านเอื้ออาทรระยะที่ ๓ จำนวน ๕๐๐.๐๐ ล้านบาท โครงการบ้านเอื้ออาทร ระยะที่ ๔ จำนวน ๒๕๐.๐๐ล้านบาท และโครงการบ้านเอื้ออาทร ระยะที่ ๕ จำนวน ๒๕๐.๐๐ ล้านบาท(๒) การไฟฟ้านครหลวงออกพันธบัตร วงเงินรวม ๑,๙๐๐.๐๐ ล้านบาท โดยกระทรวงการคลังไม่ค้ำประกัน เพื่อดำเนินโครงการแผนปรับปรุงและขยายระบบจำหน่ายพลังไฟฟ้าฉบับที่ ๑๐ (ปี ๒๕๕๑ - ๒๕๕๔) จำนวน ๑,๐๐๐.๐๐ ล้านบาทและโครงการแผนปรับปรุงและขยายระบบจำหน่ายพลังไฟฟ้า ฉบับที่ ๑๑ (ปี ๒๕๕๕ - ๒๕๕๙)จำนวน ๙๐๐.๐๐ ล้านบาท(๓) การไฟฟ้าฝ่ายผลิตแห่งประเทศไทยออกพันธบัตร วงเงินรวม ๖,๐๐๐.๐๐ ล้านบาท โดยกระทรวงการคลังไม่ค้ำประกันเพื่อดำเนินโครงการโรงไฟฟ้าพลังความร้อนร่วมจะนะ ชุดที่ ๒ (งานก่อสร้างโรงไฟฟ้า)จำนวน ๒,๐๐๐.๐๐ ล้านบาทโครงการโรงไฟฟ้าพลังความร้อนร่วมวังน้อย ชุดที่ ๔ (งานก่อสร้างโรงไฟฟ้า) จำนวน ๒,๕๐๐.๐๐ ล้านบาท และโครงการระบบส่งเพื่อรับซื้อไฟฟ้าจากโรงไฟฟ้าพลังความร้อนหงสาลิกไนต์จำนวน ๑,๕๐๐.๐๐ ล้านบาท(๔) การไฟฟ้าส่วนภูมิภาคออกพันธบัตร วงเงินรวม ๕,๕๐๐.๐๐ ล้านบาท โดยกระทรวงการคลังไม่ค้ำประกันเพื่อดำเนินโครงการพัฒนาระบบสายส่งและสถานีไฟฟ้า ระยะที่ ๗ ส่วนที่ ๒ จำนวน ๒๓.๒๓ล้านบาท โครงการพัฒนาระบบสายส่งและสถานีไฟฟ้าระยะที่ ๗ ส่วนที่ ๑ จำนวน ๓๖.๒๒ล้านบาท โครงการพัฒนาระบบสายส่งและสถานีไฟฟ้าระยะที่ ๘ ส่วนที่ ๒ จำนวน ๑๐๒.๖๓ล้านบาท โครงการติดตั้งระบบศูนย์สั่งการจ่ายไฟระยะที่ ๒ จำนวน ๓๗.๗๔ ล้านบาทโครงการก่อสร้างและปรับปรุงเสริมระบบจำหน่ายระยะที่ ๗ จำนวน ๑,๔๐๙.๙๖ ล้านบาท โครงการปรับปรุงเพิ่มประสิทธิภาพระบบจำหน่าย จำนวน ๑,๖๗๘.๗๕ ล้านบาท โครงการก่อสร้างระบบจำหน่ายด้วยสายเคเบิลใต้น้ำไปยังเกาะต่างๆ (เกาะมะพร้าว เกาะนาคาใหญ่ จ.ภูเก็ต) จำนวน ๒.๘๕ ล้านบาทโครงการก่อสร้างสายส่งเคเบิลใต้น้ำ ๑๑๕ เควี (วงจรที่ ๓) ไปยังเกาะสมุย จ.สุราษฎร์ธานี จำนวน ๘๐๒.๐๐ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ส่วนที่ ๑ จำนวน ๑๐๑.๙๐ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ส่วนที่ ๒ จำนวน ๑๐๓.๕๔ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ส่วนที่ ๓ จำนวน ๑๐๘.๑๗ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ส่วนที่ ๔ จำนวน ๑๔๘.๔๒ ล้านบาท โครงการเพิ่มความเชื่อถือได้ของระบบไฟฟ้าระยะที่ ๓จำนวน ๗๕๖.๗๖ ล้านบาท โครงการพัฒนาการอ่านหน่วยด้วยระบบอัตโนมัติ (AutomaticMeter Reading : AMR) สำหรับผู้ใช้ไฟรายใหญ่ ระยะที่ ๒ จำนวน ๑๘๗.๓๓ล้านบาท และโครงการก่อสร้างระบบจำหน่ายด้วยสายเคเบิลใต้น้ำไปยังเกาะต่าง ๆ (เกาะกูดเกาะหมาก จ.ตราด) จำนวน ๐.๕๐ ล้านบาท(๕) การรถไฟแห่งประเทศไทยออกพันธบัตร จำนวน ๒,๐๐๐.๐๐ ล้านบาท และกู้เงินจากธนาคารพาณิชย์ จำนวน ๑,๓๕๕.๒๕ล้านบาท โดยกระทรวงการคลังค้ำประกัน เพื่อดำเนินโครงการปรับปรุงทางระยะที่ ๕(๖) บริษัท วิทยุการบินแห่งประเทศไทย จำกัด กู้เงินจากธนาคารพาณิชย์จำนวน ๓,๔๘๐.๐๐ ล้านบาทเพื่อดำเนินโครงการลงทุนพัฒนาโครงสร้างพื้นฐานระบบบริการทางอากาศโดยกระทรวงการคลังไม่ค้ำประกันเงินกู้เพื่อดำเนินกิจการทั่วไปและอื่นๆ รัฐวิสาหกิจ ๖ แห่ง กู้เงินเพื่อดำเนินกิจการทั่วไปและอื่น ๆวงเงินรวม ๖๙,๒๔๒.๓๕ ล้านบาทโดยเป็นหนี้ที่กระทรวงการคลังค้ำประกัน จำนวน ๖๖,๗๔๒.๓๕ล้านบาท และหนี้ที่กระทรวงการคลังไม่ค้ำประกัน จำนวน ๒,๕๐๐.๐๐ล้านบาท ได้แก่(๑) การไฟฟ้าส่วนภูมิภาคออกพันธบัตร วงเงินรวม ๑,๕๐๐.๐๐ ล้านบาท เพื่อนำมาใช้ดำเนินงานปกติ โดยกระทรวงการคลังไม่ค้ำประกัน(๒) การรถไฟแห่งประเทศไทยออกพันธบัตร วงเงินรวม ๔,๘๙๐.๐๐ ล้านบาท เพื่อบรรเทาการขาดสภาพคล่อง โดยกระทรวงการคลังค้ำประกัน(๓) สำนักงานธนานุเคราะห์กู้เงินจากธนาคารพาณิชย์ วงเงินรวม ๗๐๐.๐๐ล้านบาท เพื่อดำเนินโครงการให้บริการรับจำนำ โดยกระทรวงการคลังไม่ค้ำประกัน(๔) องค์การขนส่งมวลชนกรุงเทพ ออกพันธบัตร จำนวน ๒,๔๔๐.๓๕ ล้านบาท โดยกระทรวงการคลังค้ำประกัน เพื่อเป็นค่าน้ำมันค่าเหมาซ่อม (ปีงบประมาณ ๒๕๕๖) จำนวน ๙๙๐.๙๙ ล้านบาทและเพื่อเป็นค่าดอกเบี้ยที่ครบกำหนดในปีงบประมาณ ๒๕๕๖ จำนวน ๑,๔๔๙.๓๖ ล้านบาท(๕) บริษัท ธนารักษ์พัฒนาสินทรัพย์ จำกัด กู้เงินจากธนาคารพาณิชย์จำนวน ๓๐๐.๐๐ ล้านบาท เพื่อเสริมสภาพคล่องในการดำเนินโครงการศูนย์ราชการฯ โดยกระทรวงการคลังไม่ค้ำประกัน(๖) ธนาคารเพื่อการเกษตรและสหกรณ์การเกษตรออกพันธบัตร จำนวน ๒๘,๐๐๐.๐๐ ล้านบาท และกู้เงินจากธนาคารพาณิชย์ จำนวน ๓๑,๔๑๒.๐๐ ล้านบาท โดยกระทรวงการคลังค้ำประกัน แบ่งเป็น ๑.เงินกู้เพื่อเป็นเงินทุนหมุนเวียนในการดำเนินโครงการที่มีวัตถุประสงค์ในการแก้ไขปัญหาราคาผลิตผลทางการเกษตรตามนโยบายของรัฐบาลในปีงบประมาณ๒๕๕๖ จำนวน ๔๙,๔๑๒.๐๐ ล้านบาท และ ๒.เงินกู้เพื่อเป็นทุนหมุนเวียนในการปล่อยสินเชื่อ จำนวน ๑๐,๐๐๐.๐๐ล้านบาท๑.๑.๒.๒ หนี้ต่างประเทศ วงเงินรวม ๓๒๐.๐๐ ล้านบาทการรถไฟแห่งประเทศไทยเดิมมีแผนการกู้เงินจากต่างประเทศเพื่อนำมาใช้ในโครงการจัดหารถจักรดีเซลไฟฟ้าต่อมาคณะรัฐมนตรีได้มีมติให้กระทรวงการคลังจัดหาแหล่งเงินกู้เพื่อดำเนินโครงการดังกล่าวและค้ำประกันเงินกู้ดังนั้นเพื่อให้เป็นไปตามมติคณะรัฐมนตรีจึงขอให้สามารถปรับเปลี่ยนแผนการกู้เงินเป็นการกู้ในประเทศทดแทนการกู้เงินจากต่างประเทศได้ตามความจำเป็นและเหมาะสมเนื่องจากกระทรวงการคลังพิจารณาแล้วเห็นว่าการกู้เงินในประเทศมีต้นทุนที่ต่ำกว่าการรถไฟแห่งประเทศไทยจึงดำเนินการออกพันธบัตร จำนวน ๓๒๐.๐๐ ล้านบาท โดยกระทรวงการคลังค้ำประกันแบ่งเป็น ๑. เงินกู้เพื่อนำมาใช้ในโครงการจัดหารถจักรดีเซลไฟฟ้า จำนวน ๗ คัน จำนวน๑๑๒.๐๐ ล้านบาท และ ๒. เงินกู้เพื่อนำมาใช้ในโครงการจัดหารถจักรดีเซลไฟฟ้า จำนวน๑๓ คัน จำนวน ๒๐๘.๐๐ ล้านบาท๑.๒ แผนการปรับโครงสร้างหนี้ ช่วงเดือนเมษายนถึงเดือนกันยายน๒๕๕๖ประกอบด้วย๑.๒.๑ การปรับโครงสร้างหนี้ของรัฐบาล กระทรวงการคลังได้ดำเนินการปรับโครงสร้างหนี้ของรัฐบาลรวมทั้งสิ้น ๒๖๓,๙๗๓.๓๙ ล้านบาท แบ่งเป็นการกู้เงินเพื่อ Roll-overจำนวน ๒๒๖,๘๘๑.๒๖ ล้านบาทและการชำระคืนหนี้เดิมที่มีแผนจะ Roll-over จำนวน ๓๗,๐๙๒.๑๓ ล้านบาท ดังนี้๑.๒.๑.๑ หนี้ในประเทศ วงเงินรวม ๒๔๓,๕๒๑.๓๙ ล้านบาทหนี้เงินกู้เพื่อชดเชยการขาดดุลงบประมาณหรือเมื่อมีรายจ่ายสูงกว่ารายได้จำนวน ๑๔๑,๐๔๗.๑๓ ล้านบาท(๑) ตั๋วเงินคลังในเดือนกันยายน ๒๕๕๖ กระทรวงการคลังได้ดำเนินการ Roll-over ตั๋วเงินคลังเพื่อใช้สำหรับบริหารสภาพคล่องของรัฐบาลในปีงบประมาณถัดไปวงเงินรวม ๑๐๒,๑๓๕.๐๐ ล้านบาท จำแนกเป็น ๑.ตั๋วเงินคลังเพื่อใช้ในการบริหารดุลเงินสด จำนวน ๘๐,๐๐๐.๐๐ล้านบาท และ ๒. ตั๋วเงินคลังที่กู้มาเพื่อชดเชยการขาดดุลงบประมาณ จำนวน ๒๒,๑๓๕.๐๐ ล้านบาท(๒) พันธบัตร/ตราสารอื่น ๆกระทรวงการคลังดำเนินการปรับโครงสร้างหนี้พันธบัตรรัฐบาลและตั๋วสัญญาใช้เงินที่ครบกำหนดไถ่ถอนในช่วง๖ เดือนหลังของปีงบประมาณ ๒๕๕๖ จำนวน ๓๘,๙๑๒.๑๓ ล้านบาท แบ่งเป็น๑. การกู้เงินเพื่อ Roll-over จำนวน ๒๒,๐๐๐.๐๐ ล้านบาท และ ๒. การชำระคืนหนี้เดิมที่มีแผนจะ Roll-over จำนวน ๑๖,๙๑๒.๑๓ ล้านบาท โดยมีรายละเอียด ดังนี้(ก) การกู้เงินเพื่อ Roll-over จำนวน ๒๒,๐๐๐.๐๐ ล้านบาท ได้แก่๑)กระทรวงการคลังดำเนินการปรับโครงสร้างหนี้พันธบัตรรัฐบาลประเภทอัตราดอกเบี้ยลอยตัว ปีงบประมาณ ๒๕๕๒ ครั้งที่ ๑ ที่ครบกำหนดไถ่ถอนในวันที่๒๙ พฤษภาคม ๒๕๕๖ จำนวน ๖,๐๐๐.๐๐ ล้านบาท โดยการกู้เงินระยะสั้น อายุไม่เกิน ๑เดือนเพื่อชำระคืนหนี้ในวันที่ครบกำหนดไถ่ถอนและภายหลังได้ดำเนินการออกพันธบัตรรัฐบาลเพื่อการบริหารหนี้ในวันที่ ๑๒ มิถุนายน ๒๕๕๖ จำนวน ๖,๐๐๐.๐๐ ล้านบาทเพื่อนำเงินที่ได้ไปชำระคืนเงินกู้ระยะสั้นดังกล่าว๒)กระทรวงการคลังดำเนินการปรับโครงสร้างหนี้พันธบัตรรัฐบาลเพื่อการบริหารหนี้ปีงบประมาณ ๒๕๕๐ ครั้งที่ ๑ ที่ครบกำหนดไถ่ถอนในวันที่ ๑๓ กรกฎาคม ๒๕๕๖ จำนวน ๑๖,๐๐๐.๐๐ ล้านบาท โดยการกู้เงินระยะสั้น อายุไม่เกิน ๑เดือนเพื่อชำระหนี้ในวันที่ครบกำหนดไถ่ถอนและภายหลังได้ดำเนินการออกพันธบัตรรัฐบาลเพื่อการบริหารหนี้จำนวน ๒ รุ่น วงเงินรวม๑๖,๐๐๐.๐๐ ล้านบาทเพื่อนำเงินที่ได้ไปชำระคืนเงินกู้ระยะสั้นดังกล่าว(ข) การชำระคืนหนี้เดิมที่มีแผนจะ Roll-over จำนวน ๑๖,๙๑๒.๑๓ ล้านบาท โดยใช้เงินงบประมาณ ได้แก่๑) ตั๋วสัญญาใช้เงินเพื่อการบริหารหนี้ปีงบประมาณ ๒๕๕๕ ครั้งที่ ๒ ที่ครบกำหนดไถ่ถอนในวันที่ ๒๘ มิถุนายน ๒๕๕๖ จำนวน๙๐๘.๖๗ ล้านบาท๒) พันธบัตรออมทรัพย์ ปีงบประมาณ ๒๕๕๓ ที่ครบกำหนดไถ่ถอนในวันที่๖ กรกฎาคม ๒๕๕๖ จำนวน ๓.๔๖ ล้านบาท๓) พันธบัตรรัฐบาลประเภทอัตราดอกเบี้ยลอยตัว ปีงบประมาณ ๒๕๕๒ ครั้งที่ ๒ ที่ครบกำหนดไถ่ถอนในวันที่๓๑ กรกฎาคม ๒๕๕๖ จำนวน ๘,๐๐๐.๐๐ ล้านบาท๔) พันธบัตรรัฐบาลเพื่อการบริหารหนี้ประเภทอัตราดอกเบี้ยลอยตัว ปีงบประมาณ ๒๕๕๒ ครั้งที่ ๑ ที่ครบกำหนดไถ่ถอนในวันที่๑๘ กันยายน ๒๕๕๖ จำนวน ๘,๐๐๐.๐๐ ล้านบาทหนี้เงินกู้เพื่อชดใช้ความเสียหายให้FIDF จำนวน ๑๐๐,๒๕๑.๒๖ ล้านบาท(๑) FIDF 1กระทรวงการคลังปรับโครงสร้างหนี้ตั๋วสัญญาใช้เงินปีงบประมาณ ๒๕๕๕ที่ออกภายใต้พระราชกำหนด FIDF 1 จำนวน ๑๑ รุ่นโดยการออกพันธบัตรรัฐบาลเพื่อการปรับโครงสร้างหนี้ จำนวน ๓ รุ่น วงเงินรวม ๔๘,๐๐๐.๐๐ ล้านบาท(๒) FIDF 3กระทรวงการคลังปรับโครงสร้างหนี้พันธบัตรออมทรัพย์ ปีงบประมาณ ๒๕๔๙พันธบัตรรัฐบาลกรณีพิเศษ ปีงบประมาณ ๒๕๔๙ และตั๋วสัญญาใช้เงิน ปีงบประมาณ ๒๕๕๒ที่ครบกำหนดไถ่ถอนในช่วง ๖ เดือนหลังของปีงบประมาณ ๒๕๕๖ วงเงินรวม ๕๒,๒๕๑.๒๖ ล้านบาท โดยการกู้เงินระยะสั้น จำนวน ๑๔,๐๐๐.๐๐ล้านบาท รวมกับการใช้เงินทดรองจ่ายจากบัญชีเงินฝากกระทรวงการคลัง จำนวน ๑๘,๘๘๗.๙๕ ล้านบาท การออกตั๋วสัญญาใช้เงิน จำนวน ๒,๘๖๓.๓๑ล้านบาทและการใช้เงินจากบัญชีสะสมเพื่อการชำระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงิน- ๒ วงเงินรวม ๑๖,๕๐๐.๐๐ ล้านบาทหนี้เงินกู้เพื่อฟื้นฟูและเสริมสร้างความมั่นคงทางเศรษฐกิจจำนวน ๒,๒๒๓.๐๐ ล้านบาทกระทรวงการคลังชำระคืนหนี้ก่อนครบกำหนดชำระสำหรับเงินกู้ระยะยาวปีงบประมาณ ๒๕๕๓ ครั้งที่ ๔ วงเงินที่ ๒ โดยใช้เงินงบประมาณที่ได้รับจัดสรรจำนวน ๒,๒๒๓.๐๐ ล้านบาท ทำให้สามารถลดภาระดอกเบี้ยได้ ๖๖.๑๓ ล้านบาท๑.๒.๑.๒ หนี้ต่างประเทศ วงเงินรวม ๒๐,๔๕๒.๐๐ ล้านบาท(๑)กระทรวงการคลังออกตั๋วสัญญาใช้เงินแบบทยอยชำระคืนเงินต้นให้แก่การรถไฟฟ้าขนส่งมวลชนแห่งประเทศไทยเพื่อชำระคืนหนี้เงินกู้ขององค์การความร่วมมือระหว่างประเทศของญี่ปุ่น(JICA)ก่อนครบกำหนด วงเงินรวม ๙,๓๓๖.๐๐ ล้านบาททำให้สามารถลดภาระดอกเบี้ยได้ ๕๖๖.๐๐ ล้านบาท(๒)กระทรวงการคลังออกตั๋วสัญญาใช้เงินแบบทยอยชำระคืนเงินต้นให้แก่การไฟฟ้าส่วนภูมิภาคเพื่อชำระคืนหนี้เงินกู้JICAก่อนครบกำหนดชำระ วงเงินรวม ๓,๕๐๙.๐๐ ล้านบาททำให้สามารถลดภาระดอกเบี้ยได้ ๑,๐๐๔.๐๐ ล้านบาท(๓) บริษัท ทีโอที จำกัด (มหาชน) ชำระคืนหนี้เงินกู้ JICA ก่อนครบกำหนด จำนวน ๑,๔๕๗.๐๐ ล้านบาททำให้สามารถลดภาระดอกเบี้ยได้ ๑๔๗.๐๐ ล้านบาท เนื่องจากเป็นหนี้ที่กระทรวงการคลังค้ำประกันกระทรวงการคลังจึงได้บรรจุรายการดังกล่าวไว้ในแผนการปรับโครงสร้างหนี้ของรัฐบาลโดยกระทรวงการคลังหรือรัฐวิสาหกิจจะดำเนินการชำระคืนก่อนครบกำหนดหรือแปลงหนี้ (Swap)ได้ตามความเหมาะสมของช่วงเวลาและภาวะตลาด(๔) บริษัท ท่าอากาศยานไทย จำกัด (มหาชน)ดำเนินการปิดความเสี่ยงด้านอัตราแลกเปลี่ยนโดยการ Swap เงินกู้สกุลเงินเยน(เงินกู้ JICA) เป็นสกุลเงินบาท จำนวน ๖,๑๕๐.๐๐ ล้านบาท ทำให้สามารถลดภาระดอกเบี้ยได้ ๕๓๕.๐๐ ล้านบาทเนื่องจากเป็นหนี้ที่กระทรวงการคลังค้ำประกันกระทรวงการคลังจึงได้บรรจุรายการดังกล่าวไว้ในแผนการปรับโครงสร้างหนี้ของรัฐบาลโดยกระทรวงการคลังหรือรัฐวิสาหกิจจะดำเนินการชำระคืนก่อนครบกำหนดหรือ Swap ได้ตามความเหมาะสมของช่วงเวลาและภาวะตลาด๑.๒.๒ การปรับโครงสร้างหนี้ของรัฐวิสาหกิจ : หนี้ในประเทศรัฐวิสาหกิจ จำนวน ๙ แห่ง ดำเนินการปรับโครงสร้างหนี้ วงเงินรวม ๑๑๖,๙๕๕.๐๘ ล้านบาท แบ่งเป็นหนี้ที่กระทรวงการคลังค้ำประกัน ๑๐๗,๖๐๐.๖๓ ล้านบาท และกระทรวงการคลังไม่ค้ำประกัน ๙,๓๕๔.๔๕ล้านบาท โดยเป็นการกู้เงินเพื่อ Roll-over จำนวน ๙๒,๖๐๐.๖๓ ล้านบาท และการชำระคืนหนี้เดิมที่มีแผนจะ Roll-over จำนวน ๒๔,๓๕๔.๔๕ ล้านบาท โดยมีรายละเอียดดังนี้(๑) การเคหะแห่งชาติออกพันธบัตร จำนวน ๑๓,๕๐๐.๐๐ ล้านบาท เพื่อ Roll-over พันธบัตรและหนี้เงินกู้ที่ครบกำหนดชำระโดยกระทรวงการคลังค้ำประกัน และใช้เงินรายได้จำนวน ๑๐๐.๐๐ ล้านบาทชำระคืนหนี้ในวันที่ครบกำหนดชำระ(๒) การทางพิเศษแห่งประเทศไทยออกพันธบัตร จำนวน ๘๕๐.๐๐ ล้านบาท เพื่อRoll-overพันธบัตรที่ครบกำหนดชำระ โดยกระทรวงการคลังค้ำประกันและใช้เงินรายได้ จำนวน ๒๗.๐๐ ล้านบาท ชำระคืนหนี้ในวันที่ครบกำหนดชำระ(๓) การไฟฟ้าฝ่ายผลิตแห่งประเทศไทยออกพันธบัตร จำนวน ๒,๐๐๐.๐๐ ล้านบาท เพื่อ Roll-over พันธบัตรที่ครบกำหนดชำระโดยกระทรวงการคลังไม่ค้ำประกัน(๔) การรถไฟแห่งประเทศไทยออกพันธบัตร จำนวน ๑๑,๙๑๖.๐๗ ล้านบาท และกู้เงินจากธนาคารพาณิชย์ จำนวน ๓,๖๐๐.๐๐ล้านบาท เพื่อ Roll-over หนี้เงินกู้ที่ครบกำหนดชำระโดยกระทรวงการคลังค้ำประกันและใช้เงินรายได้ จำนวน ๑๖.๐๐ ล้านบาท ชำระคืนหนี้ในวันที่ครบกำหนดชำระและภายหลังได้ดำเนินการออกพันธบัตร จำนวน ๓,๖๐๐.๐๐ ล้านบาทเพื่อนำเงินที่ได้ไปชำระคืนหนี้เงินกู้จากธนาคารพาณิชย์ดังกล่าว(๕) องค์การขนส่งมวลชนกรุงเทพออกพันธบัตร จำนวน ๖,๗๐๐.๐๐ ล้านบาท เพื่อ Roll-over พันธบัตรและหนี้เงินกู้ที่ครบกำหนดชำระโดยกระทรวงการคลังค้ำประกัน(๖) องค์การคลังสินค้ากู้เงินเพื่อ Roll-over หนี้ที่ครบกำหนดชำระจำนวน ๗๔๖.๙๗ ล้านบาท โดยกระทรวงการคลังค้ำประกันและใช้เงินที่ได้รับจากการระบายข้าว จำนวน ๑๑.๔๕ ล้านบาทชำระคืนหนี้ในวันที่ครบกำหนดชำระ(๗) องค์การตลาดเพื่อเกษตรกรกู้เงินเพื่อ Roll-over หนี้ที่ครบกำหนดชำระ จำนวน ๓,๔๘๗.๕๙ ล้านบาทโดยกระทรวงการคลังค้ำประกัน(๘) ธนาคารเพื่อการเกษตรและสหกรณ์การเกษตรออกพันธบัตร จำนวน ๔๐,๘๐๐.๐๐ ล้านบาท และกู้เงินจากธนาคารพาณิชย์ จำนวน ๕,๐๐๐.๐๐ล้านบาท เพื่อ Roll-over หนี้เงินกู้ที่ครบกำหนดชำระโดยกระทรวงการคลังค้ำประกัน และใช้เงินที่ได้จากการระบายข้าว จำนวน ๒๔,๒๐๐.๐๐ ล้านบาท มาชำระคืนหนี้ที่ครบกำหนดชำระอย่างไรก็ดี จากมติคณะกรรมการนโยบายและกำกับการบริหารหนี้สาธารณะครั้งที่ ๒/๒๕๕๖ เมื่อวันที่ ๗ มิถุนายน ๒๕๕๖อนุมัติในหลักการให้ธนาคารเพื่อการเกษตรและสหกรณ์การเกษตรสามารถปรับลดวงเงินในแผนการRoll-overลงตามจำนวนเงินที่จะได้รับจากการระบายผลผลิตการเกษตรและนำกรอบวงเงินกู้เท่ากับจำนวนที่ปรับลดดังกล่าวมาปรับเพิ่มในวงเงินกู้ใหม่เพื่อดำเนินโครงการที่มีวัตถุประสงค์ในการแก้ไขปัญหาราคาผลิตผลทางการเกษตรตามนโยบายรัฐบาลนั้นธนาคารเพื่อการเกษตรและสหกรณ์การเกษตรได้ดำเนินการกู้เงิน จำนวน ๑๗,๐๐๐.๐๐ ล้านบาทเพื่อโครงการที่มีวัตถุประสงค์ในการแก้ไขปัญหาราคาผลิตผลทางการเกษตรตามนโยบายรัฐบาลภายใต้กรอบวงเงินRoll-over ที่ปรับลดลงจากเงินระบายข้าว จำนวน ๒๔,๒๐๐.๐๐ ล้านบาท ตามหลักการดังกล่าวแล้ว(๙) ธนาคารอาคารสงเคราะห์ออกพันธบัตร จำนวน ๔,๐๐๐.๐๐ ล้านบาท เพื่อ Roll-over พันธบัตรที่ครบกำหนดชำระโดยกระทรวงการคลังค้ำประกัน๑.๓ แผนการบริหารความเสี่ยง ช่วงเดือนเมษายนถึงเดือนกันยายน ๒๕๕๖ ประกอบด้วย๑.๓.๑ การบริหารความเสี่ยงหนี้ของรัฐบาล วงเงินรวม ๑๒,๖๗๐.๐๐ ล้านบาท ประกอบด้วยหนี้ต่างประเทศกระทรวงการคลังได้ดำเนินการบริหารความเสี่ยงหนี้ต่างประเทศ วงเงินรวม๑๒,๖๗๐.๐๐ ล้านบาท แบ่งเป็น ๑.การชำระคืนหนี้เงินกู้พันธบัตรเงินเยนชนิดจัดจำหน่ายทั่วไปในตลาดทุนญี่ปุ่น (SamuraiBond) รุ่นที่ ๒๓ ในวันที่ครบกำหนดชำระ จำนวน ๒๐,๐๐๐.๐๐ ล้านเยนหรือเทียบเท่า ๗,๙๔๐.๐๐ ล้านบาทโดยใช้เงินเยนที่ได้ดำเนินการซื้อเงินเตรียมไว้ล่วงหน้ามาชำระคืนเงินกู้ดังกล่าวและ ๒. การแปลงหนี้เงินกู้สกุลเงินเหรียญสหรัฐของธนาคารโลกเป็นหนี้สกุลเงินบาท (CrossCurrency Swap : CCS) วงเงินรวม ๑๕๖.๐๙ ล้านเหรียญสหรัฐหรือเทียบเท่า ๔,๗๓๐.๐๐ ล้านบาท ทำให้สามารถลดภาระดอกเบี้ยได้ทั้งสิ้น๑๐๙.๕๗ ล้านบาท๑.๓.๒ การบริหารความเสี่ยงหนี้ของรัฐวิสาหกิจ วงเงินรวม ๑๖,๙๕๕.๙๐ ล้านบาท ประกอบด้วยหนี้ในประเทศธนาคารเพื่อการเกษตรและสหกรณ์การเกษตรชำระคืนหนี้เงินกู้ก่อนครบกำหนดชำระวงเงินรวม ๒,๕๓๑.๙๐ ล้านบาท แบ่งเป็น ๑.โครงการรับจำนำข้าวเปลือกนาปี ปีการผลิต ๒๕๕๑/๒๕๕๒ จำนวน ๕๓๑.๙๐ ล้านบาททำให้สามารถลดภาระดอกเบี้ยได้ทั้งสิ้น ๑๖.๙๐ ล้านบาท และ ๒.โครงการรับจำนำข้าวเปลือกนาปี ปีการผลิต ๒๕๕๕/๒๕๕๖ จำนวน ๒,๐๐๐.๐๐ล้านบาท ทำให้สามารถลดภาระดอกเบี้ยได้ทั้งสิ้น ๑๐๐.๗๗ ล้านบาทหนี้ต่างประเทศ(๑)กระทรวงการคลังบริหารความเสี่ยงหนี้เงินเยนที่การรถไฟฟ้าขนส่งมวลชนแห่งประเทศไทยกู้จากJICAโดยการแปลงหนี้จากสกุลเงินเยนเป็นสกุลเงินบาท วงเงินรวม ๔๓,๙๓๖.๐๐ ล้านเยน หรือเทียบเท่า ๑๓,๒๔๐.๐๐ ล้านบาททำให้สามารถลดภาระดอกเบี้ยได้ทั้งสิ้น ๑,๔๕๘.๐๐ ล้านบาท (๒)การประปานครหลวงชำระคืนหนี้เงินกู้ JICA ก่อนครบกำหนดจำนวน ๑,๑๘๔.๐๐ ล้านบาท ทำให้สามารถลดภาระดอกเบี้ยได้ ๑๒๒.๐๐ ล้านบาท๑.๔ แผนการบริหารหนี้ของรัฐวิสาหกิจที่ไม่ต้องขออนุมัติคณะรัฐมนตรีภายใต้กรอบแผนฯวงเงินรวม ๕๖,๓๑๔.๐๐ ล้านบาท ประกอบด้วย๑.๔.๑ การก่อหนี้ใหม่ วงเงินรวม ๕๒,๓๑๔.๐๐ ล้านบาทเงินกู้ของรัฐวิสาหกิจที่เป็นบริษัทมหาชนจำกัด(๑) บริษัท การบินไทย จำกัด (มหาชน) ได้กู้เงิน วงเงินรวม ๒๙,๓๑๔.๐๐ ล้านบาท แบ่งเป็น ๑.การกู้เงินต่อจากกระทรวงการคลังเพื่อชำระค่าจัดซื้อเครื่องบินแอร์บัส A380-800 ลำที่ ๕ และ ๖ วงเงินรวม ๕๐๐.๐๐ ล้านเหรียญสหรัฐ หรือเทียบเท่า ๑๕,๕๐๐.๐๐ ล้านบาท โดยได้ดำเนินการแปลงหนี้ดังกล่าวจากสกุลเงินเหรียญสหรัฐเป็นสกุลเงินยูโรเพื่อให้สกุลเงินของรายรับและรายจ่ายสอดคล้องกัน๒. การกู้เงินเพื่อชำระค่าจัดซื้อเครื่องบินแอร์บัส A330-300ลำที่ ๗ จำนวน ๒,๖๑๔.๐๐ ล้านบาท และ ๓.การกู้เงินเพื่อดำเนินกิจการทั่วไป จำนวน ๑๑,๒๐๐.๐๐ ล้านบาท แบ่งเป็นการออกหุ้นกู้ในประเทศ จำนวน ๕,๐๐๐.๐๐ ล้านบาทและการกู้เงินแบบ Structure Loan จำนวน ๒๐๐.๐๐ล้านเหรียญสหรัฐ หรือเทียบเท่า ๖,๒๐๐.๐๐ ล้านบาทโดยในวันที่กู้เงินได้ดำเนินการแปลงหนี้ดังกล่าวจากสกุลเงินเหรียญสหรัฐเป็นสกุลเงินยูโรเพื่อให้สกุลเงินของรายรับและรายจ่ายสอดคล้องกัน(๒) บริษัท ปตท. จำกัด (มหาชน)ได้กู้เงินโดยการออกหุ้นกู้สกุลเงินบาท จำนวน ๑๐,๐๐๐.๐๐ ล้านบาทเงินกู้ระยะสั้นเพื่อเสริมสภาพคล่องในรูปCredit Lineรัฐวิสาหกิจ จำนวน ๒ แห่ง กู้เงินระยะสั้นในรูป Credit Line วงเงินรวม ๑๓,๐๐๐.๐๐ ล้านบาท แบ่งเป็น ๑.การไฟฟ้าฝ่ายผลิตแห่งประเทศไทย จำนวน ๑๐,๐๐๐.๐๐ ล้านบาท และ๒. บริษัท ทีโอที จำกัด (มหาชน) จำนวน ๓,๐๐๐.๐๐ ล้านบาท๑.๔.๒ การบริหารหนี้ วงเงินรวม ๔,๐๐๐.๐๐ ล้านบาทบริษัท การบินไทย จำกัด (มหาชน) ปรับโครงสร้างหนี้เงินกู้ต่างประเทศ (เป็นเงินกู้เพื่อชำระค่าจัดซื้อเครื่องบินแอร์บัสA340-500 ลำที่ ๑ - ๓ เดิม) โดยการออกหุ้นกู้ในประเทศ จำนวน ๔,๐๐๐.๐๐ ล้านบาท๒. สรุปผลการดำเนินการตามแผนการบริหารหนี้สาธารณะ ในช่วง ๖ เดือนหลังของปีงบประมาณ๒๕๕๖๒.๑ จากผลการดำเนินงานที่กล่าวมาแล้ว ในช่วงระยะเวลา ๖ เดือนหลังของ ปีงบประมาณ๒๕๕๖ (เมษายน - กันยายน ๒๕๕๖)กระทรวงการคลังและรัฐวิสาหกิจได้ดำเนินการบริหารและจัดการหนี้สาธารณะตามกรอบแผนการบริหารหนี้สาธารณะประจำปีงบประมาณ ๒๕๕๖เป็นจำนวนทั้งสิ้น ๙๕๙,๕๔๑.๗๘ ล้านบาทโดยมีความก้าวหน้า คิดเป็นร้อยละ ๔๙.๕๖ ของแผนการบริหารหนี้สาธารณะทั้งปี๒.๒ผลการกู้เงินและบริหารจัดการหนี้ของรัฐวิสาหกิจที่ได้รับยกเว้นไม่ต้องขออนุมัติคณะรัฐมนตรีภายใต้กรอบแผนการบริหารหนี้สาธารณะในช่วง ๖ เดือนหลังของปีงบประมาณ ๒๕๕๖ รัฐวิสาหกิจได้กู้เงินและบริหารหนี้รวมทั้งสิ้น๕๖,๓๑๔.๐๐ ล้านบาท๒.๓ จากการดำเนินการตามข้อ ๒.๑ - ๒.๒กระทรวงการคลังและรัฐวิสาหกิจได้กู้เงินและบริหารหนี้รวมทั้งสิ้น ๑,๐๑๕,๘๕๕.๗๘ ล้านบาท คิดเป็นร้อยละ ๔๘.๙๙ของแผนการบริหารหนี้สาธารณะทั้งปี โดยแบ่งเป็น (๑) หนี้ของรัฐบาล จำนวน ๗๓๔,๘๓๓.๒๐ ล้านบาท (๒) หนี้ของรัฐวิสาหกิจที่กระทรวงการคลังไม่ค้ำประกันจำนวน ๑๐๒,๐๐๔.๓๕ ล้านบาท และ ๓.หนี้ของรัฐวิสาหกิจที่กระทรวงการคลังค้ำประกัน จำนวน ๑๗๙,๐๑๘.๒๓ล้านบาทผลของการบริหารหนี้ที่ได้ดำเนินการทั้งในส่วนของรัฐบาลและรัฐวิสาหกิจ(รายละเอียดปรากฏตามข้อ ๑.๒ ข้อ ๑.๓ และข้อ ๑.๔.๒) วงเงินรวมทั้งสิ้น ๔๑๔,๕๕๔.๓๗ ล้านบาท นั้น สามารถลดยอดหนี้ได้ทั้งสิ้น ๗๓,๑๐๒.๔๘ล้านบาท รวมทั้งประหยัดดอกเบี้ยได้ทั้งสิ้น จำนวน ๔,๑๒๕.๓๗ล้านบาท (รายละเอียดปรากฏตามข้อ ๑.๒.๑ ข้อ ๑.๒.๒ ข้อ ๑.๓.๑ และข้อ ๑.๓.๒)ประกาศณ วันที่ ๑๙ พฤศจิกายน พ.ศ. ๒๕๕๖กิตติรัตน์ณ ระนองรัฐมนตรีว่าการกระทรวงการคลังหมายเหตุ :- FIDF หมายถึง กองทุนเพื่อการฟื้นฟูและพัฒนาระบบสถาบันการเงินFIDF1 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินพ.ศ. ๒๕๔๑ ซึ่งรวมทั้งเงินกู้หรือตราสารหนี้ระยะสั้นที่มีอายุ ไม่เกิน ๑ ปีFIDF3 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินระยะที่สอง พ.ศ. ๒๕๔๕Refinance หมายถึง การกู้เงินจากแหล่งใหม่เพื่อนำไปใช้คืนแหล่งเงินกู้เดิมซึ่งเป็นการลดต้นทุนการกู้เงินRoll-over หมายถึง การกู้เงินใหม่เพื่อนำไปชำระเงินกู้ที่ครบกำหนดชำระเพื่อให้เงินกู้ดังกล่าวมีระยะเงินกู้สอดคล้องกับระยะคืนทุนSwap หมายถึง การแปลงหนี้ที่นิยมดำเนินการมี๒ วิธี คือ การแปลงสกุลเงิน เช่น การแปลงหนี้สกุลเงินเยนเป็นเงินบาทและการแปลงอัตราดอกเบี้ย เช่นการแปลงอัตราดอกเบี้ยแบบลอยตัวเป็นอัตราดอกเบี้ยคงที่ปริยานุช/ผู้จัดทำ๓ ธันวาคม ๒๕๕๖อังศุมาลี/ผู้ตรวจ๓ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๗ ง/หน้า ๑๔/๒๗ พฤศจิกายน ๒๕๕๖